Faze za izvedbo naloge morajo biti končane v naslednjih rokih:

1. FAZA: Priprava dolgoročne komunikacijske strategije promocije SV, vojaške službe in vojaškega poklica ter drugih oblik sodelovanja s SV (STAS, PSVR in PRS) (2020-2022) in komunikacijskega načrta za kampanjo, usmerjenega v ozaveščanje javnosti in spodbujanje mladih za poklic vojaka - rok izvedbe: najkasneje 30 dni po podpisu okvirnega sporazuma.

2. FAZA: Zasnova kreativne strategije, oblikovanje »blagovne znamke« delodajalca in priprava promocijskih materialov ter prenova oz. posodobitev spletnih strani na podlagi aktualnih smernic/oz. času primernih in dolgoročnih trendov ter svetovanje - rok izvedbe: najkasneje 120 dni po podpisu okvirnega sporazuma, razen točke 2.6., ki se izvaja po pozivu naročnika celoten čas trajanja okvirnega sporazuma in točke 2.7 ( opis faz javnega naročila v razpisni dokumentaciji), najkasneje 12 mesecev po podpisu okvirnega sporazuma. 3. FAZA: Izvedba medijske kampanje - rok izvedbe: začetek najkasneje 120 dni po podpisu okvirnega sporazuma in se izvaja permanentno v skladu z načrtom in opredeljenimi fazami, končanje najkasneje 18 mesecev po podpisu okvirnega sporazuma. 4. FAZA: Evalvacija rezultatov projekta, oblikovanje priporočil in svetovanje pri vpeljavi novosti - roki: evalvacija na vsakih 6 mesecev po podpisu okvirnega sporazuma; končna evalvacija in posredovanje predlogov 18 mesecev po podpisu okvirnega sporazuma in najkasneje 21 mesecev po podpisu okvirnega sporazuma priprava končnih priporočil in vpeljava novosti. Izvajalec mora med izvedbo del pisno obveščati naročnika, če nastopijo okoliščine, ki utegnejo vplivati na vsebinsko in terminsko izvršitev del.

Morebitni popravki oziroma dopolnitve del, opredeljenih v posameznih fazah, ki jih zahteva naročnik, ne smejo ogroziti rokov, določenih v tretjem odstavku tega člena, v nasprotnem primeru se bo izvajalcu obračunala kazen okvirnega sporazuma skladno z 12. členom.

V primeru zamude roka po krivdi naročnika, se rok za izvršitev del podaljša v sporazumu z izvajalcem s pisnim dodatkom k temu okvirnemu sporazumu.

## Način plačila

- 8. člen

Izvajalec se mora pri izstavitvi vsakega e- računa sklicevati na številko okvirnega sporazuma in je dolžan izstaviti račune po dejansko opravljenih delih po fazah ali mesečno (glede na naravo naloge in smiselnost mesečnega oziroma faznega obračuna) in po potrditvi s strani naročnikove delovne skupine, najkasneje v 5 dneh po izvršeni nalogi v skladu z roki iz 7. člena tega okvirnega sporazuma. Vsakemu računu mora biti priložen zapisnik o dejansko opravljenih delih in poročilo z natančno specifikacijo cen.

E- račun mora biti naslovljen na: Ministrstvo za obrambo RS, Vojkova cesta 55, 1000 Ljubljana, s pripisom organizacijske enote, ki je naročilni list izdala in referenčno številko plačnika računa: \_\_\_.

Naročnik se zavezuje e - račun plačati 30. dan , pri čemer začne rok plačila teči naslednji dan po uradnem prejemu listine (e- računa), ki je podlaga za izplačilo, na naročnikovem naslovu.

V primeru reklamacije se e- račun zavrne. Po prejemu novega e - računa, ki se izda po odpravi reklamacije, se plačilo izvede 30. dan po prejemu novega e - računa. Rok plačila začne teči naslednji dan po uradnem prejemu listine (e- račun), ki je podlaga za izplačilo, na naročnikovem naslovu.

V kolikor naročnik ne poravna e - računa v dogovorjenem roku, ima izvajalec pravico zahtevati zakonite zamudne obresti.